
Quamquam de Iridis deae picturis vasa exornantibus 
H. Bergstedt scripsit 1 ) atque Maxim. Mayer de hujus deae 
natura, nomine, monumentis disseruit *), tamen operae pretium 
sit quaestionem renovare cum natura Iridis accuratius perlu- 
strata et constituta quod attinet ad hujus deae monumenta 
de quibus haud raro fieri non posse ut certa inveniantur 
uterque vir doctus 1.1. confitetur, aliquid proficere posse mihi 
videar. 

Quaestionem autem ducam a libris poetarum. Neque enim 
dubitari potest quin poetae antiquissimi maximeque Homerus 
Graecorum finxerint deos, ita ut etiam simulacrorum artifices 
via ab illis demonstrata haud facile deflectere possent, neque 
negari potest, semper fuisse connexos quodammodo apud ve- 
teres verborum artifices vel poetas et sculptores pictoresque. 
Atque jure : nam primum utrique commune est propositum arti 
pulchrum id ipsum, deinde autem ex re ipsa elucet, quanto- 
pere unus quisque artifex qui corpora fingendo aut pingendo 
imitari studet, indigeat verborum ubicunque personas facere sibi 
proposuit, quae speciem prae se ferunt permultis ignotam vel 
non facile intelligendam. Non attinere mihi videtur ad quae- 
stionem nostram accuratius de hac re agere: satis sit exempli 
loco afferre Phidiae Jovem Olyinpicum, quo notain illam Ho- 
meri descriptionem Jovis reddere studuit, Theonis Samii pic- 
turas quibus continua serie poetarum fabulas illustrare sus- 
cepit, cujus studii magis magisque divulgati tempus nobis ser- 
vavit exemplar haud spernendum tabulas Iliacas, vasorum 
picturas, alia multa et pictorum et sculptorum opera. 

Quibus ex dictis id tantum efficiam, ut minime alienum 
esse videatur in agendo de persona quadam a veterum arti- 



1 Studia arcbaeologica com. acad. Upsalae 1881. s ) cf. Roscheri 
lex. mythol. sub tit. Iris. 

ficibus ficta priorem quaestionom movere quomodo effinxerint 
illam poetae antiqui. 

Tractemus igitur hoc modo nostram rem. Neque vero 
omnes poetarum et scriptorum locos afferam, quibus Iris pro- 
ducitur, quod de ea re exstat C. Arnoldi commentatio x ); illos 
tantum percensebo, ex quibus eluceat qualem speciem ac na- 
turam poetae scriptoresque Iridi dederint. 

Ortum Iridis nobis tradunt Hesiodus et Apollodorus, 
quorum alter in Theog. v. 266, alter in Bibl. I, 2, 6 eam 
Thaumantis et Electrae filiam, celerum Harpyiarum sororem 
e8se dicit, quibus similis a poetis alata nominatur. Sic Ho- 
merus in II. 1. VIII, v. 398 dicit 

*Iqiv d* aivQvve %qvo6tztsqov dyyeleovoav, 
quocum versu coraparandi sunt nonnulli loci Vergili, qui in 
Aeneidis 1. IV, v. 700 hoc modo loquitur 

Ergo Iri8 croceis per caelum roscida pinnis, 

Mille trahens varios adverso sole colores 

Devolat et supra caput adstitit — 
idemque in 1. V, 657 et 1. IX, 14 

paribus se sustulit alis 

Ingentemque fuga secuit sub nubibus arcum. 
Notandum autem est, Vergilium his versibus Irim arcte con- 
jungere cum arcu caelesti, quocum consentiunt alii quoque 
poetae scriptoresque posteriores, qui eadem cogitationo ducti 
Irida deam caeli nubes augentem vel pluviam nominant. Sic 
Ovidius in met. 1. I, 271 scribit 

Concipit Iris aquas alimentaque nubibus affert. 
Quibus poetarum Romanorum locis Irida revera esse deam 
pluviam arcteque conjunctam cum arcu caelesti manifestum 
est; quaeritur nunc unde orta sit haec deae species vel ut 
priorem quaestionem accurate proponam, num Homerus jam 
ceterique Gaecorum artifices talem cognoverint deam. 

Qua in re dijudicanda tenendum est Homerum nullo loco 
in describenda Iride usum esse vorbis quibus demonstrari possit 
poetam lrida deam conjungere voluisse cum arcu caelesti. 
Nam ex versu illo 1. VIII, 398, ubi invenitur epitheton %qv- 
ooTtzeQog nihil effici posse quivis intelliget, qui non opinione 
pracjudicata ad locum accesserit. Praeterea autem talia tantum 



') Progr. des Gymnas. z. Nordhausen, 1884. 

apposita deae dantur in Iliade (in Odyssea omnino non in- 
venitur), quibus illa volucris deorum nuntia significetur: sic- 
j Iqiq appellatur nodrjvepog dxea II, 786, deXXo7tog VIII, 409, 
%a%ela XV, 158. 

Contra \qiq i. e. arcus caelestis ot ipse invenitur in Iliade 
aperte secretus ab Iride dea, cum 1. XVII, 548 vocetur teqag fj 
noXefioio rj -ml %ei(i&vog dvo&dXneog. 

Quae cum ita sint ex toto assentior eis quae E. Maassius, 
Indogerm. Forsch. von Burgmann u. Streitberg 1891, p. 160ff. 
de hac re disseruit. Ponit enim nomen j Iqiq ducendum esse 
a radice ft, quae insit in verbo fotfvhu-eilen. Cum igitur 
nomen Iqiq arcus caelestis cohaereat cum verbo «t^w-serere, 
dea Iris causa grammatica omnino sejungenda est ab ostento 
caelesti. 

Atque vere rem ita se habere et apud Homerum et apud 
ceteros artifices Graecos docebimur quaestione ad res ipsas 
traducta. 

Nam tres tantum locos praecipue afferre solent ei qui Irim 
deam aeriam jam in Homero connexam esse volunt cum arcu 
caelesti *). 

Primus inest in Homero ipso, cum Iris in 1. XXIII, 198 ss. 
injussu deorum Boreae et Zephyro Achillis preces perfert. 
Qua ex re viri docti idem collegerunt quod scriptor schol. B 
hunc ad locum adscripti, cum scriberet fj Iqiq qtaveloa rtoXXdyug 
dvifxov xivrjoiv drjXol, et Tzetzes, cum in allegoria hujus loci *) 
hoc modo de dea nostra loqueretur 

y lQig <f «x rteXdyovg avepov cpeQei rj (xeyav oppQOv. 

De sententia horum scriptorum posteriorum infra dicetur, 
nunc id tantum exponam, in loco ipso nihil inesse quo Iris dea 
aeria demonstretur. 

Perfert Iris Achillis preces Boreae et Zephyro, ab illis 
magna laetitia excipitur, sed nulla mora se ad Oceanum, ad 
Aethiopum epulas reversuram esse dicit. Nihil effici potest ex 
his dictis ad Iridis deae aeriae naturam : Achillis preces ventis 
perferendae sunt, itaque nuntia Jovis, qui favet Achilli, favet 
illi; postea redit ad epulas Aethiopum quo ceteri di convene- 
runt. Quam rem neque miram neque Iridis natura aeria esse 
expediendam apparet. 

x ) cf. Maxim. Mayer in Roscheri lex. p. 323. a ) Matranga, Anecd. 
graec. I, p. 210. 

Quo cum loco alter quodammodo cohaeret. Exstat eoim 
Alcaei fragmentum *), in quo poeta Irim Zephyro nuptam esse 
dicit. Qua ex re cum Max. Mayer 1. 1. effecerit, Alcaeum Irim 
deam aeriam producere voluisse, dubito, num recte collogerit. 
Mea quidem sententia Alcaeus poeta posterior boc loco ex 
Homeri dape uberrima aliquid libavit atque ex illa laetissima 
Iridis consalutatione quam invenimus 1. s. 1. effinxit Zephyri 
Iridisque connubium. 

Hi tantum loci graviorem prae se ferunt speciem, tertius 
qui restat minoris est momenti. Pausanias enim in l. III, 19 
tradit, in Bathyclis Magnesii ara Amyclaea Irida connexam 
esse maritimis dis Neptuno et Amphitritae. Quam rem ad 
totam Iridis Graecae naturam a nobis nunc constitutam levem 
esse quivis concedet qui respexerit Pausaniam sententiis sui 
saeculi facile duci potuisse ut Irida deam pluviam cum dis 
mai itimis in illa ara conjunctam esse poneret. Pausaniae enim 
temporibus Irim pluviam vel aeriam deam jam diu factam esse 
ex Vergili Ovidique versibus sequitur. Quo tempore facta sit, 
conjectura tantum colligi potest. Ponendum enim est Iridis 
nomen quod congrueret cum nomine arcus caelestis causam 
fuisse cur Euhemeri ratio opinioque, Stoicorum allegoriae, quae 
omnium deorum proprietatem principalemque naturam perdi- 
derunt, Irida deam cum arcu caelesti conjungerent. 

Hoc utique constat Iridis naturam in posterum tempus 
eandem fuisse numinis pluvii vel aerii. Quod quae interpres 
ille Homeri antiquus et Tzetzes de Iride senserint aeque de- 
monstrant atque Olympiodorus, qui ad Aristot. Meteor. p. 132 
ed. Idel. *) annotavit Irida a poetis vevofiavviv dici, et Aetius s ), 
qui tradit de placitis philos. 111, 5, 2 

dw xal epv&evoavTo mveg> avTtjv (sc. Irida) vavoov xeyaXrjv 
e%ovoav ava($oq>elv tovq noTa^ovQ. Quibus verbis idem videtur 
exprimi quod Papinius Statius in Theb. 1. IX, 405 ss. exponit 
At pater arcano residens Ismenos in antro, 
Unde aurae nubesque bibunt atque imbrifer arcus 
Pascitur. 

Sed haec hactenus; quae protuli satis mihi videntur esse 
ad illustrandum, Irida, quam invenimus apud Homerum ejusque 



') cf. Bergk, Fr. 13, B, 4. Aufl. Rosch, Lex. p. 823. *) cf. Mei- 
neke, Anal. Alex. p. 106. 8 ) Peeudo-Plut. cf. Diels, Doxogr. Gr. 871 88. 

scctatores, sejungendam esse a dea pluvia posterioris temporis 
quae in Vergili, Ovidi, aliorum scriptis nobis occurrit. 

Itaque nunc ad nostram ipsam quaestionem veniamus, qua 
forma et natura dea nostra ficta sit a veterum artificibus. Rem 
autem ita dividam, ut primum agam de iridis picturis, deinde 
sententiam proferam de operibus quibus Irim veteres artifices 
corporea tractanda materia fingere studuerunt; quae ad artem 
criticam spectant, suo quaeque loco praemittam, cum non 
eadem lege variae artis monumenta dijudicanda sint. 

Imagines Iridis minime dubias praebent nobis, ut a certis 
ad fontes minus certos progrediamur, picturae quae insunt in 
Iliad. cod. Mediol. et in Vergili cod. Vatic. 3225 *). Videmus 
enim in lliad. cod. Mediol., tab. XXIX 9 ) illam rem depictam, 
quam Homerus in libro VIII, v. 350 — 430 nobis describit. 
Juppiter Irida demittit de Olympo, ut Junonem et Minervam 
quae Graecos laborantes adjutum in pugnam profectae sunt, 
incepto abstinere jubeat. Itaque in inferiore picturae parte 
videmus Graecorum et Trojanorum proelium, in parte superiore 
eminentes e nubibus deas Junonem Minervamque, ad quas 
propius accedit Iris ut Jovis mandatum perficiat. Sicut Ho- 
merus illam in versu 398 quem supra attuli, descripsit, pictor 
quoque magnis Irida instruxit aiis. 

Altera invenitur effigies Iridis in Vergili cod. Vatic. tab. 
LXI S ). Pictor depinxit Junonis nuntiam Rutulorum principem 
Turnum alioquentem, quam rem Vergilius in Aen. 1. IX, 1 — 4 
nobis narrat. Devoiat dea in solum, bene exornata, magnis 
praedita pinnis, induta veste talari. „Laudabili tropo pictor 
arcum Iridis ex ejusdem peplo composuit" (A. Mai). Quam 
Angeli Mai notam recte se habere persuasum mihi habeo, quod 
ut supra jam probavi Vergilius illis poetis adnumerandus est 
qui Irim deam cum arcu caelesti quodammodo conjunxerunt, 
itaque ex ipso Vergilio in denotanda Iride pictor potuit haurire. 

Quae Iridis imagines quamquam posterioris temporis sunt mo- 
numenta 4 ), tamen haud contemnendae mihi esse videntur, quod 



*) ed. A. Mai, Romae 1835, et Agincourt, Histoire de Part, T. V. 
*) cf. Stephani, Nimbus und Strahlenkranz, p. 63. *) cf. Stephani, 

Nimbus und Strahlenkranz, p. 63; Bartoli, Pict. Vir^. tab. 6. 4 ) sed 
admonendum est codicem Vergilianum seu schedas Vaticanas alteri p. 

dubitari non potest, quin accurate nobis significent, quoraodo 
figura nostrae deae illis pictoribus a prioribus tradita sit. 

Veniamus nuncad ipsas Iridis picturas, quae prioribus perfectae 
temporibu8 nobis servatae sunt. Quarum distinguenda sunt duo 
genera : alterum earum quae parietes exornantes aut in aedibus aut 
in hypogaeis inventae sunt, alterum picturaruui, quibus veteres 
exornaverunt vasa figlina. Magnum autem interest inter haec 
duo genera quod attinet ad ea quae pictores ipsi picturis effi- 
cere sibi proposuerunt. Nam alteri nihil aliud agel)ant nisi ut 
in picturis, quibus cubicula exornabant, fabularum personas 
quam pulcherrimas pulchritudinis causa fingerent, vasorum 
autem pictores primis quidem quibus haec ars exercebatur 
saeculis fabulas ipsas reddere studebant. Qua ex re quid ad 
nostram rem sequatur, manifestum est: in Iridis picturis quae 
nobis servatae sunt in Pompejorum aedibus, Thaumantias facile 
recognosci potest, cum virgo alata venusta forma in rebus ex 
fabulis notis depicta sit. Neque mirandum est, quod saepius 
nobis occurrit haec dea in illis picturis, cum summi artifices 
Irida virginem arte sua celebrasse videantur. Agit universe 
de Iridis imaginibus Porphyrius, qui in libro III, 16 de absti- 
nentia haec tradit: tccq 3i fiovoag im&Qwoav xal vaq oeiQrjvag, 
xara %a avta di %r\v ts Nixrjv xal %r\v j £qiv xal tov "EgcjTa 
xal tov 'Eofiirjv — et proprie de Aristidis quadam pictura 
quamvis imperfecta clarissima Plinius, qui in Nat. Hist. 1. 
XXXV, 145 hoc modo verba facit: „illud vero perquam rarum 
ac memoria dignum, etiam suprema opera artificum imperfec- 
tasque tabulas sicut Irin Aristidis — in majore admirationo 
es8e quam perfecta u . Invenitur autem Iris primum in pictura 
quae est in atrio aedis Pompejanae quam nominare solemus 
casa del poeta tragico, qua de imagine egit Helbig, Annal. 
d. Inst. 1864, p. 276 et Wandgemalde, n. 114 1 ). Magnis ex- 
ornata alis et veste talari comes est Junonis, quae secundum 
Homeri notam fabulam Jovem adit in monte Ida. Talis enim 
interpretatio quam Helbig 1. 1. proposuit, multo magis idonea 
mihi esse videtur quam Gelli propositum, qui Thetim et Pe- 
leum hac in tabula pictos esse vult. Dea nostra hoc loco 
munere fungitur Iridis ya/AOo%6lov, sicut Theocritus eara pro- 
ducit in idyll. XVII, 133 

Ch. n. saeculo a nonnullis viria doctis esse tributum — cf. Teuffel, Rom. 
Litgsch. 4 p. 473. x ) cf. Gell, Porapejana, pl. 41. 

ev di Xi%og oxoqvvoiv laveiv Zrjvi xal "Hoq 
XMQag qtoifirjoaoa /.ivQOig irtiTaQQO&og^lQig 1 ) 

Altera Iridis imago inest in ejusdem Gelli Pompejanis, pl. 
73; egerunt praeterea de hac imagine Helbig, Wandgemalde, 
n. 1390 et Stephani, Nimbus und Strahlenkranz, p. 67, Compte- 
rendu 1859, p. 76. 1861, p. 22. Videmus illic Irida comitem 
Thetidis, quae Achillem parvulum mergit in Styga. Quam 
Golli interpretationem summam puto prae se ferre probabili- 
tatem neque assentiri possum eis quae Helbig et Stephani 1. 1. 
de hac imagine protulerunt, quorum alter Dionysum, alter 
Adonin a nymphis curatum hac in pictur^ depictum esse 
censet. Nam primum nihil inest ipsa in pictura, quod pro 
prium referendum sit ad Dionysum aut Adonin; deinde autem 
nemo negabit fabulam de Achille in Styga merso notiorem 
fuisse atque ut ita dicam publice magis receptam, quam ob 
rem aptior fuit quae pingendo illustraretur. Dea quae saxo 
innixa ea quae geruntur attente contuetur eandem fere quam 
supra descripsi speciem praebet; id tantum addendum est, 
caput ejus radiatum depinxisse artificem, quam rem cum sae- 
pissime inveniatur insigne deorum caput radiatum 2 ), cavendum 
est ne referamus ad ullum connexum quem pictor inter Irim 
et arcum caelestem significare voluerit. 

Praeterea afferenda est ex iisdem picturis Pompejanis 
imago, qua Panofka in Bull. d. Inst. 1847, p. 131 Irida de- 
pictam esse vult. Virgo est alata quae frondem in manu 
tenens una cum aliis deabus depicta est. Quam virginem Irim 
esse Ponofka ea de causa censet, quod dea conjuncta sit aliis 
illis numinibus quae maritima esse recte mihi ponere videtur. 
Neque vero haec pictura tam certe lridi ascribenda est quam 

*) Hac Wieseleri conjectura — codices dant verba ht nao$evog — 
qua ut hoc loco uterer vir ille doctissimus benigne mihi concessit, hujus 
loci nodus optime expediri mihi videtur. Praeterea mederi studuerunt 
huic difficultati duobus modis viri docti: Meineke et Roscher (cf. Fleckeis, 
Jahrb. Bd. 111, 1875, p. 605 ss.) scribunt evn<xQ&evog, quam mutationem 
quamvis levem probare non possum, quod Theocritum ut doctum poetam 
Alexandrinum fabulae de Iride nupta haud fuisse ignarum censeo; 
Max. Mayer (Rosch. lex. p. 323) verba ipsa ht nao&evog explanare 
conatur, cum poetam his verbis Alcaei illud poema significare voluisse 
dicit, cui non assentiar sententiae quod verba Ht nao&evog ad Alcaei 
carmen relata obscuriora sunt quam quae intellegantur. 2 ) cf. Ste- 

phani, Nimbus p. 93. 

ceterae quas attuli, cum certa res non exponatur atque multae 
sint personae quibus ut alatis pictor uti potuerit in tali pictura 
conficienda. 

Ut finem faciam hujus generis picturis enumerandis, ima- 
ginem describam quae cum arte Etrusca coufecta sit longe 
aliam prae se fert speciem. Egit de ea in conditorio Etrusco 
inveuto Noel de Vergers in Bull. d. Inst. 1857, 120. Quae 
pinxit artifex, ex fabulis homericis desumpsit sed ita ut mirifica 
ratione opinioues Etruscas cum illa descriptione conjungeret 
quam Homerus facit in II. I. XXIII, v. 170 — 180 de Troja- 
norum adulescontibus ab Achille manibus Patrocli immolandis. 
Media in pictura artifex posuit Achillem, qui in eo est ut 
unum Trojanorum qui vincti adferuntur gladio perfodiat. Ab 
altora parte Achillis Charon stat adscripto nomine, quo pictor 
captivos morti destinatos significare vult, ab altera parte dea 
alata quae nomine partim quidem deleto Iris denotatur. 
Quales partes dea nostra hac in pictura agat, quamvis Noel 
de Vergers l. 1. aliter atque ego de hac re sentiat, dubium 
esse non potest. Nam si ille vir doctus putat, Irim boni genii 
locum hac in pictura supplere, ego quidem neque video qua 
de causa bonus genius hoc loco omnino adsit neque credere 
possum, cum nullum aliud hujus modi exemplum noverim, 
Irida deam omnino functam esse tali munere. In interpretanda 
autem hac pictura similis locus quem invenimus in Vergili 
Aen. 1. IV, 696 — 99 l ), tanti momenti esse debet, ut etiam in- 
terpretationem ejus vincat qui Irim deam a pictore sola ea de 
causa insertam esse huic tabulae dicat, quod Homerus illo 
loco eam Achilli petenti ventos faciat advocantem. Nam 
eodem modo quo illo Vergili loco a Junone missa est dea, ut 
Didonis miserae ante diem morientis animam a corpore solvat, 
hac quoque in pictura adesse mihi videtur, ut easdem agat 
partes apud Trojanos et ipsos ante diem morientes. 

Haec sunt prioris picturarum generis quae respicienda 
sint exempla; agamus nunc de altero genere quod earum est 
imaginum quibus vasa veterum videmus exornata. Sed prius- 



*) Max. Meyer quidem in Rosch. lex. p. 332 negat ex illo quidquam 
effici posse de Iride dea inferos contingente, sed admonendum est jam 
0. Mullerum Aeginetic. p. 170 ex Aethenaei lib. XIV, 645*» Irim et in- 
feram Hecatam inter se cohaerere demonstrasse cf. Maass, Indog. Forsch. 
1891, p. 163. 

cjuam ad eas ipsas picturas procedamus, qua ratione atque via 
hujus generis monumenta tractanda esse videantur, nonnulla 
praemittamus. Saepius enim haud facile potest judicari, quas 
fabulas et quos deos artifices in vasis depingere voluerint, cum 
haud raro complures et dii et deae eandem vel simillimam 
speciem ac formam prae se ferant. Itaque nobis quoque quod 
ad nostram rem pertinet, nonnullae occurrunt in vasorum pic- 
turis deae quas saepius difficillime, nonnumquam nullo fere 
modo ab Tride secernere possumus. Ut omittamus deas raro 
depictas, quas ut ad hanc ipsam quaestionem minus valentes 
suo quamque loco tractabimus, verba faciamus nonnulla de ea 
dea, quae multo saepius quam Iris ipsa ab artificibus ficta 
nonnumquam eandem atque Thaumantias induit speciem. Haud 
raro enim Victoriam videmus magnis alis et caduceo instructam, 
quas res propria Iridis postulare debemus insignia, si omnino 
certis notis hanc deam significatam esse volumus, deorum mi- 
nistrae nuntiaeque munere in vasis fungi. Quibus insig- 
nibus praedita Victoria nomine adscripto in pictura invenitur 
ita depicta ut viro qui victor e bello rediisse videtur poculum 
administret *). Quod Victoriae munus ita interpretari possumus, 
ut pictorem hoc poculo praemium victoris denotare voluisse 
ponamus. Eadem interpretatione uti possumus in nonnullis 
aliis picturis explanandis. Eodem enim modo alis et caduceo 
praedita Victoria pincernae munus obit in pictura quae reddita 
est apud Luynes, Vases, pl. 26. Quamquam enim insignibus 
illis commoti 0. Mtiller hanc deam Irida et Hirt, Bilderbuch I, 
p. 93, tab. XII, 2 2 ) Heben dixerunt, tamen 0. Jahn, Telephos 
und Troilus p. 79 recta sine dubio interpretatione Victoriam 
esse illam deam exposuit. Deinde Victoria eadem forma in- 
venitur in imagine, qua deorum in Olympo concilium artifex 
depinxit. Dea alis et caduceo instructa idem Jovis pincernae 
munus suscepit 3 ). In alia pictura cujus idem propositum est, 
dea alata sed caduceo omisso Jovi poculum ministrat 4 ). Quibus 
ex picturis cum effiendum mihi esse videatur, Victoriae a ve- 
terum artificibus munus poculi deis ministrandi traditum esse, 
in omnibus monumentis ; in quibus tale munus a dea alata 

*) cf. Gerhard, A. V. II, 150. a ) quam picturam obiter comme- 

morem a Mullero, Handbuch § 400, a, 6 falso in numero haberi gem- 
marum. 8 ) cf. Annal. d. Inst. 1861, p. 293. Mon. d.Inst. VI, tab. 58, 1. 
4 ) cf. Mon. d. Inst. VI, 58, 2. 

suscipitur, nisi justa causa obstat, Victoriam deam ab artifice 
fictam esse contend,ere non dubitabo. Nam haec prima ratio 
praecipue in rebus archaeologicis esse debet, ut a rebus certis 
tantum considerate progrediamur ad res incertas; sin igitur 
quamvis personam in qualibet pictura certo notatam invenimus 
nomine, nisi forte leviter suspicandi pro accurate definiendi 
ratione uti volumus, simili occasione eadem persona eodem 
nomine significanda est. 

Qua ratione usus Victoriam pincernae munus obire etiam 
in alia pictura dixerim, qua pictor ultimam raptus Proser- 
pinae partem in conspectum dedit x ). Res quam artifex de- 
pinxit in Olympo agitur; est autem de Cereris gratia recon- 
ciliata: in dextra parte Juppiter sedet altera manu scipionem 
tenens, altera pateram libandi causa porrigens, Proserpina ante 
eum stat balaustio denotata, Ceres in curru alato collocata 
sinistra in manu nonnulla papavera habet quibus pictor sine 
dubio significare voluit, dehinc terram denuo fruges daturam 
esse, dextra sicut Juppiter pateram porrigit ad libandum. A 
sinistra autem Cereris parte femina depicta est magnis alis 
instructa et talari induta veste, quae dextra in manu hirneam 
tenens ab altera femina aditur ut in pateram infundat por- 
rectam. Illam feminam simillimam quod ad munus pincernae 
attinet imaginibus supra jam tractatis, Victoriam depinxisse 
artificem persuasum mihi habeo. Hoc enim semper tenendum 
est, in veterum arte non solum inter variorum generum arti- 
fices quendam connexum fuisse, sed etiam ejusdem generis par- 
ticipes quod ad ejus proposita et rationes pertinet, magno 
vinculo inter sese fuisse conjunctos, cum aliter summa quae 
est interdum inter diversorum artificum opera, veluti vasorum 
picturas, consensio minime possit enucleari. Accedit autem 
quod vasorum pictores quos omnes eruditissimos ducere ho- 
mines nil nos jubet, in rebus quibusdam excogitandis aut imi- 
tandis diversos deos vel deas eadem forma et insignibus prae- 
ditos invenerunt, ita ut fieri posset, ut ne artifici ipsi quidem 
liqueret, qualem deum vel deam depingeret vel imitando effin- 
geret in pictura. Sic supra jam exposui quanta dubitatio esset 
de persona lridis et Victoriae dearum iisdem insignibus instruc- 
tarum. Atque iisdem notis, magnis alis et caduceo, praedita 



*) cf. Ann. d. Inst. 1860, 111; tav. d'agg. G. 

Digitized byVjOOQlC 



13 

etiam alia dea in monumentis invenitur: talis fingitur in num- 
mis Locrorum Epiz Irene, quae res aliquid valere mihi videtur 
ad vasis picturam definiendam, de qua usque adhuc dubitatur. 

Vas de quo agitur inest in collect. Monac. regis Ludovici, 
catal. Jahnii n. 291 x ). Depicta est feiniiia alis et caduceo 
instructa, quae puerulum secum portat. Jahn, quem Max. 
Mayer sequitur, cf. Rosch. lex. p. 351, hauc feminam Irida 
appellat, puerulum Herculem, quamquam Welcker ct Gerhard 
jam antea illain Irenen cum Pluto nominaverunt. Quorum 
virorum interpretationem sequar, quod Irenen modo vidimus 
saepius eadem forma inveniri neque habemus quod Irida eo 
modo quo hac in pictura conjungamus cum pu^rulo Hercule. 

Sed pergamus in tractandis dubiis Victoriae picturis. 
Quam deam si consideraverimus quam arcte cohaereat cum 
bello, facile cognoscemus effictam nonnullis in picturis, quas 
nunc enumerabo. Prima inest in vase de quo actum est in 
Bull. d. Inst. 1852, p. 86. In inferiore imaginis parte Chry- 
sippum videmus a Laio abductum, in superiore quattuor deos 
Mercurium, Minervam, Venerem aliamque deam alatam, non- 
nulla arma adportantem. Quae dea vulgo Iris nominata est, 
nulla justa causa allata; is qui circumspexerit quam bene tale 
munus Victoriae ut deae belli accommodatum sit, hanc osse 
depictam deam colligere non dubitabit. Atque idem de aliis 
tribus picturis dicendum erit quae omnes simillimam reddunt 
speciem. Quarum de prima egit Tischbein, Sammlung Ha- 
milton I, 4; depicta est virgo alata, quae una cum caduceo 
cassidem in manibus tenens adulescentem armatum adloquitur. 
Censuit autem, Alcmaeonem esse adulescentem quem Iris a 
Junone missa commovere studeret, ut ducem se profiteretur 
oxpeditionis contra Thebas jam constitutae. Sed timeo ne 
nimis multa cognoverit vir doctus hac in pictura : ego quidem 
nihil aliud video nisi deam alatam quae adulescenti armato 
arma perfert, quod propositum sine dubio haud rarum fuerit 
vasorum pictoribus. Nam imagines simillimas conspicimus in 
vasis Duridis et Brygi descriptis a P. J. Moiero 2 ) et a Brun- 
nio 8 ), quorum valde dolendum est quod fragmenta tantum 
nobis ita tradita sunt, ut duobus in vasis totam picturam accu- 

*) cf. Gerhard , Auserl. Vasb. 2, 83 ; Rosch. lex. s. t. Iris , fig. 8, 
Bull. d. Inst. 1829, p. 110. a ) Arch. Ztg. 1883, T. 1, 2. 3 ) K G. II, 
666 et Benndorf C. Taf. 7, 2\ 

rate replere non possimus. Tamen utraque in pictura cognosci 
potest, deam alatam depictam esse quae in Brygi vase caduceo 
instructa est; eodem modo perspici potest, alteram personam 
cum illa ab artifice # esse conjunctam. In Duridis pictura illa 
persona adulescens armatus est, quem dea alata tit in pugnam 
eat adhortari videtur; quod ad Brygi vas attinet, nihil certi 
de hac persona dici potest. Meier 1. L deam in Duridis pic- 
tura Irida appellat comitem juvenis armati, Brunn deam in vase 
Brygi Victoriam aut Irenen esse dicit — ego quidem causis 
supra expositis nixus in omnibus his picturis, quarum propo- 
situm simillimum est, Victoriam video depictam, quae adules- 
centi armis vel promissis audaciam injicit pugnandi et spem 
vincendi. 

Sed ut tandem ad ipsas Iridis picturas veniamus, incipia- 
mus ab eis vasis ex quibus cum nomine denotata sit Iris itaque 
de ejus persona non facile possit dubitari, certissima efficere 
possumus de ejus forma et natura. Quantum igitur ad nostram 
pertinet rem, agamus primo de vase Clitiae et Ergotimi vetu- 
stissimo hujus generis. Pictor effinxit in plenioris vasis orbe 
Pelei et Thetidis nuptias quas ad celebrandas magno agmine 
dei ab Iride ducti appropinquant. Iris caduceum tenet, alis 
non est instructa, qua de re quamquam Trendelenburg, Arch. 
Ztg. 1880 in commentatione quam inscripsit „Iris im Parthe- 
nongiebel", alas statu deae obtegi contendit, mea quidem sen- 
tentia nulla potest esse dubitatio. Egit de hac amphora no- 
tissima quae Florentiae est pluribus verbis Klein *, p. 32; 
depicta est in Monum. d. Inst. IV, 54 — 55 et Arch. Ztg. 1850, 
T. 23—24. 

Deinde agendum est de Olti et Euxithei vase, quod Vulcis 
inventum nunc in Museo Berol. conservatur ^). Videmus in ea 
vasis parte, quam Klein lit. B. designavit, valedicentem Nestori 
Achillem armatum quem ad Patroclum ulciscendum in pugnam 
iturum esse altera vasis parte indicatur, ubi certamen de Pa~ 
troclo necato pictor nobis aute oculos posuit. In quadriga 
Phoenix et Antilochus Peliden opperiuntur. Prope autem stat 
dea magnis alis, caduceo, veste talari instructa, manu florem 
tenens, quam Irida esse nomine adscripto indicatur. Quaeren- 
tibus autem quales partes agat dea nostra hac in pictura, 



*) of. Furtwaengler, cat. n. 2264. Klein 8 , p. 135. 

comitem respondendum est eam esse Achillis ultum euntis 
Patroclum, quo pictor sine dubio totam rem summi momenti 
es8e vel deorum voluntate effectam significare voluit. Depictam 
tradunt imaginem Miiller-Wieseler, D. a. K. I, Tab. XLIV, 
n. 207; Wiener Vorlgbl. Ser. D, T. 2; Gerhard, Ges. Abh. 
T. XI, 4. 

Tertiam imaginem Iridis nomine designatae videmus in 
Brygi vase Capuae invento, de quo egit Matz, Ann. d. Inst. 
1872, p. 294 et Klein 2 , p. 183. In ea vasis parte quam Klein 
lit. A. denotavit, Iris depicta est magnis alis praedita. Dea 
quae in manu bacillum, quo Mercurius quoque utitur nuntius, 
tenet, duobus a satyris ithyphallicis petitur ; alter illud bacillum 
Iridi auferre, alter qui in aram ascendit deam ipsam ad se 
attrahere studet Bacchus deus post aram collocatus est pelle 
pantherina et pallio indutus, dextra in manu cantharum, laeva 
scipionem habet 1 ). Cujus picturae propositum ab artifice ex 
fabula satyrica desumptum esse, primus 0. Jahn, (Telephus 
und Troilus p. 79) suspicatus est, cum de simillima vasis pic- 
tura Nolae inventi 8 ) sententiam proferret. Etiam in hac pic- 
tura femina alata duobus a satyris ithyphallicis petitur, quae 
eo tantum differt ab Iride superioris picturae quod extremam 
victimae caudam quam Aeschylus in Prometh. v. 495 singularem 
fuisse victimae partem testatur verbis dxgdv 6aq>vv nvQwaag *), 
manu tenet. Qua de femina alata diu in diversum tendebant 
sententiae, cum Gerhard Teleten cum copiae cornu, 0. Mtiller 
Hosiam eam esse putaret. Jahn primus L 1., ut supra dixi, 
Irida fabulae satyricae hac in pictura depictam esse probavit 
Athenaeo usus teste, qui in libro X, p. 451 C. D. Achaeum 
poetam talem fabulam scripsisse tradit. Quod attinet ad fa- 
bulam satyricam, Jahnii conjectura probabilis mihi videtur 
esse, quod ad Irida, ea quae conjecit priore illa pictura ita 
confirmantur, ut nulla restet dubitatio. Tertium hujus generis 
vas, in quo eadem efficta est res, invenitur in collectione quam 
edidit Luynes, Vases, pl. 30 4 ). Simile similibus annectam his 
imaginibus vas, de quo egit Max. Mayer 1. I. p. 347 6 ). Res 

*) cf. Mon. d. Inst. IX, t. 46 et Wiener Vorlgbl. VIII, t. 6. 
*) cf. Furtwaengler, cat. n. 2591; Gerhard, Ant. Bildw. 48; Welcker, 
A. D. III, 16, 2. 8 ) cf. Wieseler, Philol. X, p. 387 ss. 4 ) cf. Max. 
Mayer, 1. 1. p. 348. 6 ) cf. Gott. Gel. D. 1888, p. 143; Journ. of hell. 
Stud. 1, pl. 3. 

ita mutata est ut satyrorum loco depicti sint centauri qui et 
ipsi deam Irida petunt. Bene conjecit Mayer, otiam hujus 
picturae propositum eidem Achaeo poetae fortasse attribuendum 
esso, qui in Peirithoo similem atque in Iride fabulam satyricam 
scripsisse censendus esset. 

Praeterea reliqua est alia vasis pictura in qua femina 
alata Iridis nomine designata est. Saepius de hac hydria, 
quao Lutetiae Par. in collectione Wittei est *), sententiam pro- 
tulerunt viri docti, cum nomen illud Iridis magnas dubitationes 
moveret. Facile onim fieri potuit, ut hac in pictura nomen 
deao Eridis quam inter duas quadrigas hostiles suo loco esse 
nemo negabit, in Iridis formam aut a pictoro ipso aut postea 
corrumperetur. Sic primum rem explanavit l. 1. Gerhard, sed 
postea 8ontentia mutata tamen Irida esse hanc deam postu- 
lavit *). Contra Wieseler mea quidem sententia recte deam 
iilam Erim esse oxposuit s ). Nam circumspiciendum est fe- 
minam illam alatam quae nullo nisi alis denotata est insigni, 
similliinam prae so ferre specicm qualem videmus in aliis 
Eridis nomine designatis picturis *) ita ut contra id nomen Iridis 
cui facillime mendum inferri potuit, nullius fere momenti esse 
videatur. 

Quae cum ita sint, nihil valet C. F. Hermanni sententia, 
qui uon solum hujus vasis deam Irida esse vult, sed etiam 
8imilem deara, quae nullo nomine addito in hydria collectionis 
Pizzati inter duos juvenes armatos depicta est, contra Roule- 
zium, Witteum, Gerhardium Iridis pro Eridis nomine denotavit 6 ). 

Habemu8 igitur in picturis modo tractatis tres Iridis ima- 
gines, quae nomine adscripto certissimae neque vero ejusdem 
ponderis sunt ad totam quaestionem. Nam tertia illa pictura, 
in qua cum fabulae satyricae quaedam pars depicta sit, Iris 
dea caduceo caret, propter hanc ipsam proprietatem nihil nos 
de generali deae natura ac forma docere potest. Itaque ad 
priores duas picturas recurramus: quas si quis perspexerit, 
communem quodammodo deao ot naturam et formam nobis 
tradere intelliget. Ambabus enim in picturis, sicut jam supra 



*) cf. Cab. Durand, n. H; Gerhard, Auserl. Vas. I, 20. 21. ») cf. 

Ges. Abh. T. X, 6. 3 ) Nacbr. d. Gott. Ges. 1885, II, p. 95, A. 1. 

*) cf. Gerhard, Ges. Abh. T. X. 6 ) cf. Gott. Gel. Anz. 1845, 
p. 269 ff. 

in poetarum libris cursim tractatis vidimus, deorum est ad- 
ministra aut comes aut nuntia, caduceo ut hujus muneris in- 
signi instructa; id quod in altera eam conspicimus alis caren- 
tem, demonstrat pennas non ita proprias fuisse nostrae deae 
ut semper necessariae essent ad illam denotandam. Hac igitur 
usitata deae et natura et forma in definiendis picturis usus 
nunc ceteras Iridis imagines ita percensebo ut effigies cum hac 
imagine non congruentes ea tantum conditione Iridis esse com- 
probem, si justa causa inveniatur cur dea diversa aut forma 
aut insignibus depicta sit. 

Ut deinceps transeamus a picturis simplicioris generis ad 
vasa majore arte exornata, eas primum enumerem vasorum 
imagines, in quibus unam videmus Iridis effigiem depictam. 
Praebent nobis vasa hujus generis imagines has: 

Heydemann, cat. vas. Mus. Neapol. n. 3122; Iris 
tunica et pallio induta atque mitra armillisque exornata cursu 
incedens depicta est. Usitata forma alis et caduceo est instructa. 

Annali 1831, p. 41, K. Mus. etr. 1120. Similis 
imago; Iris alis et caduceo instructa est. 

Roulez, Yas. peints de Leide, pl. IV, 2a; Iris mitra 
et tunica induta atque caduceo instructa advolat ad virum, 
quem cum scipionem manu teneat Priamum esse secundum 
Hom. II. 1. XXIV v. 149 ss. aequum est colligere *). 

Millin, Peintures de vases I, pl. 62; Iris alata et 
tunica mitraque exornata manu caduceum gerens appropinquat 
ad virum barbatum qui nititur baculo nodoso. Hac quoque 
imagine Irim ad Priamum procedentem fictam esse recte con- 
jecit Roulez, Vas. peints de Leide, p. 16, Anm. 6. 

Furtwaengler, cat. vas. Mus. Berol. n. 2163 B; 
Iris alata simili forma laeva in manu caduceum tenet atque 
dextram obtendit Iovi, qui in altera vasis parte depictus est. 

Furtwaengler, cat. n. 2248 *). Iris eandem fere spe- 
ciem praebens. Notandum est, deam et alis caduceoque et 
pinnulis, quibus ejus calceamenta instructa sunt, instructam 
accedere ad tumulum quendam, de cujus natura ita dissentiunt 
Furtwaengler et Benndorf, ut ille aram, hic sepulcrum depic- 
tum esse censeat. Similem speciem Iridis praebet lamina acnea 



*) of. Roulez, 1. 1. p. 16, Anm. 6. *) cf. Benndorf, Sicil. 

Vaeb. XXVII, p. 44. 

collectionis Santangelo Neapol.; veste talari induta, instructa 
pinnulis in pedibus dea in manu caduceum tenens cursu in- 
cedit, cf. Roscheri lex. 1. 1. fig. 6, p. 350. 

Jahn, cat. vas. Pinacoth. Monac. n. 127 A, Iris non 
alata eodem quem supra vidimus vestitu induta in dextra 
caduceum habet. 

Jahn, cat. n. 351 *). Iris alata in dextra hirneam, in 
laeva caduceum tenens atque mitra, tunica, pallio exornata per 
aerem volat. Quae deae species quamquam non usitata est, 
tamen certe Iridis esse mihi videtur, cum aliae quoque sint 
picturae in quibus Iris eadem conspicitur caduceo et hirnea 
ornata. Sic invenitur Iris dea cursu incedens, veste talari, 
alis, caduceo, hirnea instructa in vase quod Athenis inventum 
nunc Lut. Paris. conservatur 8 ). Verisimillimum autem est, 
artifices tales ad imagines effingendas commotos esse Hesiodi 
notis illis versibus Theog. 784 — 85, in quibus Irida describit deis 
aquam Stygiam ferentem 

&ewv fieyav oqxov evelxai 
Trjlo&ev iv XQ va fy rtQOxfy itoXviivv^iov vdtoQ. 

Aliter de hac re existimat Max. Mayer, cum (1. 1. p. 322) 
hos interpolatos versus factos esse dicit ad illustrandas quo- 
dammodo illas Iridis imagines jam pridem ab artificibus exco- 
gitatas ut dea pluviae. Cui conjecturae assentiri non possum. 
Neque enim unam eandemque speciem videmus hujus deae 
hirnea instructae, ex qua poeta posterioris temporis illorum 
versuum propositum potuit haurire, sed varie artifices versus 
ipsos arte sua illustrare studuerunt ; sic in priore imagine s. 1. 
deam vidimus volantem, in altera incedentem; in tertia, quam 
nunc tractabimus, res agitur apud inferos ipsos. Idem enim 
munus eam obeuntem cognoscimus in speculi Etrusci linea- 
mentis ab eodem Gerhardo editi 8 ). Videmus in illo speculo 
feminam alatam, mitra, calceamentis, tunica talari exornatam, 
quae cursim cum hydria appropinquat ad fontem capite leonino 
indicatum. Hunc fontem Stygem esse atque totam rem geri 
apud inferos, serpente significatur quein humi reptantem ef- 
finxit artifex. 



') cf. Gerhard, Auserl. Vsb. 82. 2 ) cf. Gaz. arch. 1888, p. 204 

et Rosch. lex. 1. 1. fig. 7, p. 350. 3 ) cf. Etrusk. Spiegel I, 41, 1 et 

Mttller, Musee Thorwaldsen sect. II, p. 172. 

Aliter res se habet in posterioris temporis monumentis, in 
quibus Irida videmus hirnea instructam. Eodem modo quo 
Vergilius, Ovidius aliique scriptores Irida cum arcu caelesti 
conjunxerunt itaque deam pluviam vel aeriam reddiderunt, 
fictores quoque hirnea usi Iridis insigni hanc deae naturam 
notaverunt. Hirnea enim instructa invenitur Iris simul cum 
Aurora face denotata Solem antecedens in thorace Augusti 
qua de re pluribus egit verbis Raf. Garrucci, Dissert. Archeol. 
p. 1 s. L'Augusto di Villa Vejentana, tav. 1 *). 

Tamen cavendum est, ne omnes similes imagines in hujus- 
modi imaginum numero habeamus. Nonnullae enim nobis notae 
sunt, quas quamvis illis picturis similes tamen aliter inter- 
pretandas esse manifestum est. In primis afferendum est 
signum quoddam nummi Terinaei. Efficta est in hoc nummo, 
quem ex Eckheli Doctr. Num. I, 182 desumptum Gerhard, 
Etmsk. Spiegel I, 41, 2 descripsit, femina alata in saxo sedens 
quae altera manu caduceum tenot, altera vas in quod e capite 
leonino aqua fluit. Quae imago quamquam similem eam esse 
picturae supra explanatae nemo negabit, Iridis esse non videtur. 
Nonnullis enim aliis in nummis Terinaeis 2 ) femina simillima 
forma invenitur, quae in duobus 8 ) ipso nomine Victoria desig- 
natur. Itaque etiam in forma nummi modo tractati imaginem 
Victoriae fuisse insculptam consentaneum mihi videatur colli- 
gere. 

Quo loco quoniam de nummis agitur, addam Malli in urbe 
Ciliciae nummos Iridis imagine signatos esse, quorum exstat 
exemplarin Num. Chronicle 1890, p. IV, p. 327, n. 29. Dea instructa 
est alis et in humeris et in pedibus atque retroversa manus 
extendit. Altera similis imago invenitur in gemma Etrusca 
ejus formae quam scarabaeos vocare solemus 4 ). Incisa est in 
lapide, quem depictum invenimus apud Gerhardum, Etrusk. 
Spiegel I, 41, 3, effigies deae alatae, quae tunica talari induta 
ante hydriam collocata est. Non est quod hanc deam Irida 



*) cf. Welcker, Griech. Gotterl. III, 43. 2 ) cf. Gerhard, Ges. 

Abh. T. XI, 5—7; Carelli-Cavedoni, Vet. Italiae Numismata, p. 177—79, 
Nummi Terinaei, n. 26. 27. 8 ) cf. Millingen, Ancient coins pl. II, 2; 
Poole, cat. of the Greec coins in the Brit. Mub. Italy. p. 385 ff. Coins 
of Terina, n. 6 ; Sambon, Recherches sur les Monnaies de la Presqu 'ile 
Italie, p. 360, n. 1 u. 2. 4 ) cf. Catalogue of the coll. formed by 

B. Hertz, London 1851, p. 7, n. 82. 

aut Moeram, ut nominatur Arch. Ztg. 1851, p. 24, esse pute- 
mus, cum meliore interpretatione eam Victoriae munere fun- 
gentera quae tabellas colligat, bac in gemma effictam esse ab 
artifice ponere possimus. 

Proximum est ut agaraus de illis vasorum picturis in 
quibus pleniore ut ita dicam scaena Iris fungitur raunere 
nuntiae deorum. Gujus generis has inyenimus imagines: 

Bullet d. Instit. 1869, p. 125; agitur de lecytho 
Mus. Neapol., in quo depictum videmus quomodo Hector ad 
quadrigam alligatus ab Achille per planum trahatur. Achilles 
cursu quadrigam comitatur. Advolat dea alata tunica induta 
quae cum caduceo instructa sit atque dextram tollat tanquam 
locutura, sine dubio Iris Jovis nuntia appellanda est. 

Jahn, cat. vas. Pinac. Mon. n. 407; pictura simillima 
eo tantum differt a priore imagine quod Iris ad Achillem prope 
quadrigam stantem appropinquat. 

Annali d. Inst. 1859, p. 299; egit E. Petersen de hoc 
vase collectionis Gampana in quo raptus malorum Hesperidum 
depictus est. In altera vasis parte Herculem videmus mala 
rapta Eurystheo tradentem, post Herculem adjutricem ejus 
Minervam. In altera parte conspicitur draco deceptus, quem 
arbori se circumvolventem Atlas et Hesperidum quaedam per- 
territi contuentur. Quibus Iris alata a sinistra parte cursim 
appropinquat caduceo instructa. Trendelenburg in commen- 
tatione „Iris im Parthenongiebel" (Arch. Ztg. 1880) deam hoc 
loco depictam ita explanare studet, ut eam una cum Neptuno, 
quem et ipsum in pictura tridente denotatum invenimus, ut 
maris deos spectatores hujus rei esse dicat. Cui explanationi 
assentiri non possum, cum Iris minime speciem reddat spec- 
tatoris ut Neptunus sed nuntiae deorum, quae Junonis fortasse 
jussu cursu accedit, ut Herculis inceptum, quod ille Minerva 
adjutrice jam confecit, ad irritum redigat. 

Gerhard, A. V. I, 46; depicta est hac in amphora Mar- 
pessa judicans, qua de re conferendum est quod Homerus tradit 
in Iliad. 1. IX, v. 559. Idas lorica et hasta instructus est, 
Apollo nudus lauro distinctus arcum manu tenet. Marpessa 
velata ad Idam se vertit, quo pictor utrum illa electura sit 
significat, Iris tunica induta, caduceo atque pennis et in hu- 
meris et in pedibus praedita Apollinem alloquitur ad eum sine 
dubio commovendum ut hoc judicio acquiescat. 

Miillor-Wieseler, D. a. K. II, 69, n. 863 *); res in 
orco geritur, cum Ixionem videamus rotae flagrantis radiis 
districtum, quam Erinys quaedam in eo est ut verset. In si- 
nistra picturae parte Pluto in solio collocatus est, a dextra 
parte adest Iris alata et caduceo instructa ut videat, num 
Vulcanus, qui cum malleum manu teneat Ixionem vinxisse 
censendus est, bene constrinxerit nefarium in Junonem hominem. 

Gerhard, Ant. Bildw. 117, 2. 3; Theseus depictus est 
Minotaurum perdomans. Iris a dextra parte appropinquat alis 
et caduceo significata, manu florem tenet. Neque vero omit- 
tendum est, picturam propter mira lineamenta magnam dubi- 
tationem movere, num revera sit antiqui artificis opusculum. 

Praeterea duo alia hujus generis vasa respicienda sunt, in 
quibus quamquam alii Iridis imaginem effictam esse posuerunt, 
tamen aliam deam nobis ante oculos poni decernendum sit. 
Quorum prius conservatur Tergestes in collectione Fontana; 
editum est a Gerhardo A. V. II, 146 — 147. Depictum videmus 
in altera vasis parte Herculem a Minerva in Olympum induc- 
tum, in altera hanc rem duobus a deis divulgatam. A sinistra 
euim hujus picturae parte Mercurius caduceo instructus Baccho 
quid acciderit nuntiat, a dextra parte dea veste talari induta, 
sod nullo denotata insigni ad Nereum appropinquat in solio 
collocatum. Quam deam Gerhard 1. 1. ut deorum nuntiam 
accommodatissimam ad Mercurium Irim appellavit. Sed respi- 
ciendum est, hanc deam omnibus aliis hoc in vase deis certa 
nota designatis unam nullo insigni esse significatam neque id 
quod una cum Mercurio, quocum saepius Irida conjunctam 
iuveniri infra videbimus, hoc loco nuntiandi munere fungatur, 
tanti ponderis esse posse, ut hac in pictura Irida dissimillimam 
formae illi, quam supra usitatam constituimus, depictam esse 
ponamus. Itaque, sicut Trendelenburg 1. 1. (Arch. Ztg. 1880) 
proposuit, hanc deam Nereida pictorem pingere voluisse su- 
mamus. 

Altera pictura hujus generis in vase est, quod conservatur 
in Mus. Reg. Neapol.: descripta est apud Miiller- Wieseler 
D. a. K. II, 38, n. 442. Depinxit artifex Lycurgum, qui 
propter peccata in Bacchum commissa in furore est. Gontra 



J ) cf. Stephani, Vas. d. Kais. Ermit. n. 424; Gerhard, Mysterien- 
bilder, Tf. 4; Wiener Vlgbl. S. E, T. V, 2. 

regem qui in uxorem liberosque bipenni saevit, devolat a dextra 
parte femina alata, capite orbe flammeo circumdato, manibus 
facem hastamque gerens cujus acumen in Lycurgi caput vertit. 
Hanc deam Millingen *) Irim esse voluit. Quam interpreta- 
tionem jure Roulez 8 ) refutavit. Neque enim dubium esse 
potest, quin haec femina alata face et hasta instructa ea sit 
deorum administra quae Lycurgo furorem injiciat. Itaque eam 
Erinyibus adnumerandam esse summo jure Wieseler 1. 1. 
exposuit. Quam si certo nomine appellare volumus, optime 
Lyssam vocare licet, quae in pootarum quoque fabulis certa 
est persona 3 ). Pictura simillima, iu qua eadem Lyssae effigies 
depicta est, invenitur in Mus. Brit cat. n. 1434 4 ). 

Sequitur ut nos vertamus ad eas picturas in quibus Iris 
comitis aut hominum aut deorum obit munus. Quarum in 
nonnullis cum eam propriam Junonis videamus administram, 
putare non possumus forte accidisse ut hoc in vasis maxime 
posterioris temporis et rationis cognoscamus, praesertim quod 
etiam a Callimacho in hym. in Del. v. 228 Junonis administra 
peculiaris profertur. Talia nobis occurrent nonnulla vasorum 
exempla artis Campanae, quae recte mihi Arndt, Studien zur 
Vasenkunde p. 99 — 100 saeculo tertio a. Ch. n. attribuisse 
videtur. Neque minus praemittendum est, praecipue hujus 
generis in vasis quae multitudine personarum et magna forma 
insignia sunt, Irida cum Mercurio conjunctam inveniri non ita 
necessariam in rebus illic descriptis, sed ut altera deorum 
nuntia vel comes ornatu magnifico praedita ipsa picturae or- 
natui sit. Incipiamus igitur a paucis illis vasis, in quibus deam 
apud homines videmus munere comitis fungentem. Quorum 
vasorum in numerum referendae sunt picturae hae: 

Annali d. Inst. 1836, p. 112, Mon. d. Inst. II, 30—32; 
Iris alis et caduceo instructa comes et dux est triumphi, quo 
Theseus et Antiope sedata discordia ad nuptias celebrandas 
ire student. 

Catal. vas. Mus. Brit. n. 834; de hac Pamphaei patera 
variae prolatae sunt sententiae. Artifex depinxit duos deos 



*) cf. Vases grecs pl. 1, 2. a ) cf. Annali d. Inst. 1845, p. 121. 

8 ) cf. Euripidis Hercul. fur. 4 ) cf. Mon. d. Inst. V, 23. De tota 

quaestione conferri potest Koertei liber qui inscriptus est: Ueber Per- 
8onificationen psychologischer Affecte in der spateren Vasenmalerei, 
p. 23—24). 

alatos armatosque, qui in eo sunt ut mortuum humo tollant. 
In dextra et sinistra parte duae feminae collocatae sunt quae 
id quod agitur summo studio prosequuntur. Altera in sinistra 
picturae parte caduceo instructa est. Quam picturam Brunn *) 
ita interpretatur ut mortuum Memnonem esse dicat, viros 
alatos fratres illius deos ventorum, feminam alteram matrem 
Auroram, alteram caduceo significatam Irim. Contra Robert *) 
Sarpedonem depictum esse censet a Somno et Morte in patriam 
deportatum; feminam cadueeum tenentem et ipse Irim appellat. 
Mihi quoque ut Meiero 8 ) Brunni interpretatio ob argumenta 
ab illo 1. 1. prolata aptior esse videtur. Habemus igitur hac 
quoque in pictura Irida caduceo solo, non alis designatam 
simili munere fungentem quale obeuntem supra eam vidimus 
et in Vergili Aen. 1. IV s. f. et in illa imagine Etrusca de 
immolandis ab Achille adulescentibus Trojanis. 

Deinde agendum est de picturis in quibus Iris depicta est 
comes deorum. Cujus generis enumeranda sunt vasa haec: 

Bull. d. Inst. 1868, p. 184; Iris magnis alis et caduceo 
significata equos freno ducit quadrigae, in qua Venus et Adonis 
collocati conspiciuntur. 

Annali d. Inst. 1862, p. 117; Mon. d. Inst. VI— VII, 
t. 66; descripta est hac in amphora, quae conservatur in Mus. 
Campana, illa Oresteae fabulae pars, quae est de Oreste et 
Pylade a Tauris captis. Media in pictura videmus Dianae 
templum, ex quo egressa Iphigenia ad Pyladem et Orestem se 
vertit. In sinistra parte Diana depicta est, quacum Mercurius 
caduceo et petaso significatus studiose agit; in dextra parte 
Minerva, Orestis amica, et comes ejus Iris caduceo et magnis 
alis instructa. Notandum est, eam etiam quod attinet ad ejus 
in pictura collocationem accurate respondere Mercurio. 

Catal. vas. Mus. Brit. n. 1265; coraplures dei, in qui- 
bus Juppiter, Neptunus, Juno spectantur, simulacro, quod Pan- 
dorae esse Newton 1. 1. vult, coronam offerunt. Comites deorum 
Mercunum et Irida videmus, illum caduceo, petaso, talaribus 
significaturn, hanc et ipsam caduceo talaribusque, praeterea 
magnis alis instructam. 

Annali d. Inst. 1845, p. 158, Furtwangler, cat. 

*) cf. Troische Miscellen III, Sitzungsber. d. B. Akad. 1880, p. 186. 
a ) cf. Thanatos p. 9. 8 ) cf. Arch. Ztg. Ig. XLI, p. 5. n 

Mus. Berol. n. 1895; depicta est in hac hydria, quae de- 
scripta est apud Gerhardum, A. V. t. XIV, nota fabula judicii 
Paridis. In dextra picturae parte Paridem videmus collo- 
quentem cum Mercurio caduceo significato. Hunc deum fe- 
mina sequitur et ipsa caduceo denotata, quam etiam corporis 
motu similem Mercurio pictor reddidit. Post hanc feminam 
Minerva, Juno, Venus incedunt Dubium esse non potest, quin 
haec femina conjuncta cum Mercurio et caduceo significata 
dearum comes Iris sit, quod unus Trendelenburg qui omnino 
alatam tantum Irida depictam esse vult, in commentatione 
saepius L (Arch. Ztg, 1880) denegavit. 

Furtwangler, cat. n. 3240, Gerhard, Apul. V. IX, 
p. 15; eandem fabulam hac in amphora depictam videmus. 
Pictura ita tantum quod ad nostram rem attinet differt a 
superiore ut Iris non comes omnium dearum sicut Mercurius 
videatur, sed unius Junonis administra, cum prope illam sedens 
alabastrum dextra in manu teneat. Dea magnis alis praedita 
est atque induta magno ornatu qualis in vasis generis Apuli 
inveniri solet. 

Cat. vas. Mus. Brit. n. 1535, Bullet. Arch. Napol. I, 
1842, p. 7; videmus hoc in vase eodem munere comitis et 
administrae Junonis Irida fungentem. Depinxit artifex Junonem 
aliasque deas adeuntes Herculis infantis matrem Alcmenam. 
Iris colloquitur cum Alcmena, instructa est alis et bacillo, quo 
pro caduceo eam uti colligendum est, atque exornata ut ab 
artifice Apulo depicta monili, armillis, calceamentis. 

Furtwangler, cat. vas. Mus. Berol. n. 4122 d; est 
fragmentum quoddam amphorae Apulae, in quo depictam vide- 
mus Irida caduceo, alis, magno ornatu praeditam. Hoc quoque 
fragmentum vasis Apuli esse manifestum est. 

Quibus de Iridis picturis comitis deorum nulla potest esse 
dubitatio ; praeterea nonnullae nobis respiciendae sunt picturae, 
de quibus dubitari possit num revera Iris depicta sit. 

Ac primum quidem dicendum est de duabus pictUris in 
quibus propositum jam supra bis inventum judicii Paridis vi- 
demus. Quarum altera est in vase de quo egit Stephani, 
Vasens. d. Kais. Ermit. zu Petersb. n. 1807 et Compte-rendu 
de la comm. arch. pour Pannee 1861, p. 33, pl. 3. 4. Insignis 
est haec pictura multitudine personarum, cum praeter Paridem, 
Mercurium tresque deas nominibus designati inveniantur Eros, 

Veneris comes, Hebe, comes Junonis, Eris, Themis, Juppiter. 
Ad hoc conspicimus duas quadrigas, quarum in altera femina 
alata rectrix collocata est, in altera femina nullo alio insigni 
nisi stimulo instructa. Feminam priorem alatam quae Jovis 
quadrigam regit, recte Stephani mihi videtur appellasse Vic- 
toriam; alteram quam Junonis esse aurigam censendum est, 
vir doctus Irida esse vult. Quam significationem quamquam 
haec Iris nulla designata est nota, tamen ut in hac poste- 
rioris temporis pictura probabilem nequo vero certam esse 
nemo negabit, praesertim cum etiam in hujus generis alia 
imagine supra alata Iris inveniatur Junonis propria ad- 
ministra. 

Neque aliter de altera hujus generis pictura judicandum 
sit, qua hydria Mus. Berol., Furtwangler, cat. n. 3290; Gerhard, 
Apul. Vas, XIII, exornata est. Hoc quoque in vase permultae 
personae depictae sunt, de quibus difficillimum est judicium 
ferre. Furtwangler Victoriam dicit comitem Minervae, Irida 
comitem Junonis. Femina quam hoc nomine appellat, infra 
Paridem sedens depicta est calceamentis, tunica, magno ornatu 
neque vero alis aut caduceo praedita. In dextra manu magnam 
tenet pateram. Quae cum ita sint atque praeterea superiore 
in pictura viderimus Heben Junonis comitem, eodem modo 
quo supra judicandum esse mihi videtur. 

Tertia de qua dicendum est dubia Iridis imago, invenitur 
in vase Mus. Brit. cat. n. 727. Depinxit artifex Herculem lyra 
canentem, ante eum feminam alatam, quae digito temporum 
intervalla signat Hanc deam nulla alia nota significatam 
Irida esse catalogi Mus. Brit. editor censuit, quod qua de causa 
fecerit nescio. Neque enim quidquam est quod Irida deam 
arctius conjungamus cum Hercule sicut hac in pictura lyra 
canente ; totum quo hanc deam alatam hic fungentem videmus 
munus aptum est Musarum cuidam neque ponere dubito, cum 
Porphyrius de abstinentia III, 16 proprie testetur verbis vag 
di fiiovoag iiti&qttioav etiam alatas esse fictas ab artificibus 
Musas atque in pictura quae reddita est in Mon. d. Inst. I, 5, 3 
Musa alata persequatur Thamyrin, hac quoque in imagine nos 
habere depictam Musam alatam. 

Postrema nobis tractanda est vasis pictura de qua egerunt 
Roulez, Annal. d. Inst. 1847, p. 275, Trendelenburg, Arch. 
Ztg. 1880, 1. supra 1. Millingen, Peint. d. vas. grecs, pl. 36. 

Videmus in hoc vase, cujus pictura Herculis consecrationem 
nobis ante oculos ponit, Minervam et Herculem quadriga per 
aerem vectos. Et anto et post quadrigam dea alata depicta 
est, quarum alteram cum Minervae arma deferat facile cog- 
noscere possumus Victoriam, alteram quae quadrigae antecedens 
candelabrum manu gerit, Trendelenburg et Roulez et Max. 
Mayer in Rosch. lex. p. 356 nominaverunt Irida, Millingen et 
ipsam Victoriam. Facere non possum quin posteriori adsentiar 
significationi. Nam primum tenendum est, non minus Victoriam 
quam Irida aptam esse huic loco cum saepius complures Vic- 
toriae conjunctae similibus occasionibus inveniantur; deinde 
autem praedicandum est, Irida nullo alio loco depictam esse 
candelabrum manibus tenentem, contra Victoriae hoc insigne 
inveniri, sicut in Athenaeo, 1. V, 6 satyros et Victorias comites 
pompae Dionysiacae portasse candelabra traditum est. 

Haec omnia quae respicienda sunt Iridis dopictae exempla 
esse videntur; veniamus nunc ad alteram nostrae commenta- 
tionis partem in qua de eis agemus Iridis imaginibus quae a 
fictoribus factae sunt. 

Quas imagines raro inveniri, mirum non est; tenendum 
enim est nostram deam in eorum numinum numero esse quae 
ut ita dicam secundas vel tertias in dis agant partes. Itaque 
Victoriam deam saepius atque pulcherrime in gemmis, in ectypis, 
tota figura admiramur fictam, Iridis autem paucas tantum 
atque eas nonnumquam dubias imagines habemus. 

Quod attinet ad harum imaginum primam partem, omnino 
dubium est num revera gemmae nostrae deae effigiem nobis 
praebeant. Agitur enim de lapidibus quibusdam, in quibus 
videmus feminam papilionis plerumque alis instructam, quam 
Toelken, quem Max. Mayer sequitur 1. 1. p. 357, in catal. gem. 
Mus. Berol. p. 230 s n. 1344 — 47, Irida esse vult. Qua de re 
sic judicandum esse censeo. Primum respiciendum est, Irida 
deam nulla in imagine usque adhuc tractata conspectam esse 
praeditam alis papilionis; itaque quamquam concedendum est 
potuisse fingi Irim posteriore praecipue tempore versicoloribus 
instructam papilionis pinnis 1 ), quoad certum nobis inventum 



*) notandum est, Jahnium quoque Arch. Beitrage p. 196 judicasse, 
in gemmis supra 1. artifices Iridi papilionis attribuisse pinnas raultis 
commotos arcus caelestis coloribus. 

est hujus formae Iridis exemplum, aliter si fieri potest hujus 
generis interpretanda sit imago. Deinde autem considerandum 
est, in primis Psychen aut papilionem aut papilionis cum alis 
ab artificibus esse fictam, quam deam apud posteriores varias 
egisse partes multis ex monumentis elucet. Sic his quoque in 
gemmis de Psyche dea agi mihi videtur mirifica ratione cum 
Nemesi confusa. Quae confusio quomodo facta sit duobus ex 
lapidibus, quos Toelken 1. 1. descripsit, cognoscere licet. Vi- 
demus enim in priore gemma Toelken, p. 222, n. 1266 Nemesim 
magnis alis instructam, in sinistra frenum tenentem atque 
ramum fraxineum , dextra vestem ante pectus complicantem, 
quo signo continentia significatur. In rota ante eam papilio 
sedet. Quam imaginem in altero lapide n. 1267 habemus jam 
magis excultam: papilio non est effictus, sed Nemesis, quae 
dextra manu frenum tenet, papilionis instructa est pinnis. 
Recte hanc deam Nemesim - Psychen nobis nominare licet. 
Quacum imagine omnes fere quas Toelken habet Iridis effigies 
congruunt: efficta est in gemmis n. 1344 — 46 femina papilionis 
alis ornata quae manu Nemeseos gestu vestem complicat. 
Neque aliter atque hae imagines proxima gemma n. 1347, quam 
Toelken et ipsam Iridis esse censuit, Nemeseos esse videtur, 
praesertim cum Toelken ipse hanc deam Nemeseos simillimam 
esse concesserit. Dea magnis alis instructa est atque noto 
illo gestu tollit vestem. 

Simillimae conferendae sunt imagines quas tractat L. Miiller, 
Musee-Thorwaldsen , Sect. III, n. 582, 585, in quibus simili 
ratione Nemesis et Pax confusae videntur. Itaque verisimile 
est, tales imagines cohaerere cum cultu illius deae, quam Ro- 
mani Smyrna exceperunt quaeque Pax-Nemesis-Victoria una 
culta est. Primum invenitur haec dea in nummis Vari et 
Claudi, qua de re egit Preller, Rom. Mythol. 3 II, p. 251. 

Veniamus nunc ad ectypas Iridis imagines inspiciendas 
de quibus haud raro propter nimias operis mutilationes magna 
erit dubitatio. 

Agamus primum de duobus illis ectypis, quibus monumenta 
Athenarum arcis exornata sunt: alterum invenitur in zophoro 
templi quod Victoriae non alatae tribuere solemus, alterum in 
illis Parthenonis metopis quae ad orientem spectant. Est 
autem prior imago in ea zophori parte quae ad orientem 

vergit 1 ). Effinxit artifex deorum consilium; Juppiter media 
in imagine effictus est, ceteri dei a sinistra et dextra parte 
ad illura procedunt. Iris autem ea dea vulgo habetur, quae 
Junonem in solio collocatam movere studet ut sicut ceteri ad 
Jovem appropinquet. 

Quem interpretationem quamquam haec Iris nullo desig- 
nata videtur insigni, probabilem neque vero certam esso quivis 
judicabit, cum et illa dea Junonis administra esse videatur, 
cui muneri apta est Iris, et rursus totum opus tam mutilum 
sit, ut certa constituere non possimus. 

De altero hujus generis opere in metopis Parthenonis 
supra allatis, in quibus deorum pugnam cum Gigantibus factam 
effinxerunt artifices, pluribus verbis egit Robert Arch.-Ztg. 1884, 
p. 47 ff. Ex omnibus quae illic protulit ad nostram quaestionem 
ea tantum pertinent quae sunt de metopis V, VII, X, XIV. 
Inveniuntur enim in illis metopis majorum deorum pugnantium 
currus, quos dei vel deae inferiores regunt; omnes autem me- 
topae temporum iniquitate tam mutilae sunt et detritae, ut 
ne id quidem cognoscere nobis liceat num deum aut deam 
singulis in metopis cffingere voluerit artifex. Ipsam autem 
nostram rem praecipue tangunt metopae V et VII, quarum in 
altera V Michaelis, cum Neptunum collocet in metopa VI, 
Neptuni currum effictum esse vult, Petersen, cum in metopa IV 
Minervam ponat, Minervae currum cum Victoria auriga, Ro- 
bert, cum Jovem esse in met. VI effictum dicat, illius currum 
cum Victoria aut Iride auriga expressum esse contendit. 
Contra de met. VII hae sunt horum virorum sententiae: 
Michaelis qui Jovem putat in met. VIII esse effictum, ejus 
currum cum Minerva vidit in hac metopa, Petersen qui in 
met. VIII et ipse Jovem cognoscit, et ipse Jovis currum cum 
Iride esse effictum censet, Robert, cum Minervam videat in 
met. VIII, ejus currum cum Aglauro auriga in met. VII des- 
criptum esse vult. Quibus interpretationibus tam variis com- 
moveor, cum personae ipsae mutiliores sint quam quas accu- 
rate distinguere possimus, ut ea quae aliunde nobis suppetant, 
ad rem dijudicandam afferam. Constat autem in Parthenonis 
fastigio quod ad solis occasum spectat, Victoriam esse Minervae 



*) cf. Ross, Sohaubert, Hansen, Die Akropolis von Athen. Erste 
Abhdg. Der Tempel der Nike Apteros, Berlin 1839, c. IV. 

aurigam 1 ), qua ex re efficere posse mihi videor, in metopis 
ejusdem aedificii eodem modo Minervam et Victoriam ab 
artifice effictas esse conjunctas. Hoc igitur vincit Roberti de 
metopa VII sententiam. Deinde autem id quoque respiciendum 
est, deae Minervae bellicosissimae non esse in pugna aurigae 
munus obire, quod Michaelis de met. VII proposuit. Multo 
illa melior et Roberti et Peterseni sententia est quorum alter 
in met. VIII, alter in met. IV Minervam pugnantem esse 
factam censet. Habemus igitur aut in met. VII (Robert) aut 
in met. V (Petersen) currum Minervae quem quin Victoria 
regat mea quidem sententia dubium esse non potest. Quae- 
ritur nunc quid de altera metopa judicandum sit, in qua 
aut Jovis (Petersen, Robert) aut Neptuni (Michaelis) 
currum effictum esse ponendum sit. Quod ut ad effectum 
producamus, rursus ad alia confugiamus Parthenonis monu- 
menta. In eodem quo supra jam usi sumus templi fastigio 
praeter Minervae currum alter invenitur Neptuni, de cujus 
auriga nulla est dubitatio, cum omnes Amphitriten hoc munere 
fungentem factam esse recte mihi ponere videantur. Itaque 
his quoque in metopis Amphitriten aurigam esse Neptuni cen- 
sendum sit, quod munus eam in met. XIV obire Robert 1. 1. 
demonstravit. Habemus igitur in metoparum V et VII altera 
currum Jovis cujus auriga nulla aptior inveniatur Iride, quam 
Petersen quoque hoc munere fungentem facit. Denique quae- 
ramus, cui metopae unum quemque curruum attribuamus. 
Fieri non potest quin de hac re dissentiam a Petersenio quo- 
cum congruo quod ad curruum aurigas attinet; Robertum enim 
sequens qui mea quidem sententia probabili ratione de Jove 
in met. VI efficto disseruit, ut certum ordinem servem in 
essedis distribuendis hoc modo disponam metopas V — VIII: 

met. V Jovis currus cum Iride auriga; 

met. VI Juppiter pugnans; 

met. VII Minervae currus cnm Victoria; 

met. VIII Minerva pugnans. 

Haec sunt quae probabilia habeam de illis Iridis imagini- 
bus; quae quam incerta sint ob totam hujus rei naturam, ex 
re ipsa elucet. 

Praeterea inveniuntur Iridis imagines ectypae in nonnullis 
sarcophagis. Primum exstat ectypon duobus in sarcophagis 

*) cf. Petersen, Kunet des Pheidias p. 168. 

Digitized by VjOOQIC 



30 

quo8 dicere solemus Phaethontis. Egerunt de illo Wieseler, 
Phaethon p. 45—46, Tf. 1, 1, 2; Duetschke, Antike Bildw. 
IV, 442. Efficta est fabula Phaethontis; Iris quae altero in 
sarcophago comes Jovis, in altero comes Junonis videtur esse, 
spectat in Phaethontem e curru dejectum. Denotata est sola 
veste super capite arcuata, qua artificem posterioris temporis 
eam significare voluisse colligere nobis licet. 

Alterum ectypon, in quo Irida videmus ejusdem formae 
sola veste arcuata denotatam, descripsit Helbig, Die offentl. 
Sammlungen klass. Altert. in Rom, n. 914 *). Effinxit artifex 
in illo sarcophago ortum Apollinis et Artemidis; in dextra 
parte Iris appropinquat in Olympo ad Venerem et Cererem ut 
Ilithyiam arcessat Latonae. 

Deinde de ectypo sententiam proferam, quo et ipso com- 
plures inveniuntur exornati sarcophagi, de quibus pluribus egit 
verbis Welcker, Zsch. f. a. K., Gott. 1818, Bd. I. Efficta est 
in his ectypis Ceres quae filiam raptam prosequitur. Tangit 
nostram quaestionem sola illa dea, quae Cereris currum comi- 
tatur. Dea magnis alis instructa est, avide in adversum con- 
jectis oculis, veste in arcum sinuata. De hac dea varias pro- 
tulerunt viri docti sententias: Piranesi (Bassiril. Rom. II. 234) 
eam Victoriam nominavit, Visconti (Mus. Piocl. V, 41) Horam, 
Zoega (Bassiril. Rom. II, 232) Welcker 1. 1. Foerster (Annal. 
d. Inst. 1873, 79) Dutschke, Antike Bildw. I, 77, III, 64 Irida, 
Wieseler (D. a. K. II, 9, n. 108) Auram. Quibus ex senteutiis 
quam Zoega, Welcker, Foerster, Dutschke protulerunt accipiam, 
sed ita ut Irim, quam illi viri docti expressam voluerunt, con- 
jungam cum dea, quae facilius potuit inseri ab artifice fabulae 
Cereris et Proserpinae. Notum est, Hecatam Cereri nuntium 
attulisse de Plutone raptore; cum igitur, sicut supra probavi, 
Hecata quodammodo cohaereat cum Iride, hac in imagine He- 
catam-Irim deam expressam esse contendere non dubitabo. 

De alio ectypo Villae Albani quod pertinet ad hanc quae- 
stionem, egit Stephani (Der ausruhende Heracles p. 255, Tf. 1, 1). 
Contra Zoegam et Platnerum qui feminam alatam ex hirnea 
alteri feminae infundentem Iridis nomine notabant, hanc deam 
Victoriam appellavit, quacum appellatione ex toto consentio, 



*) cf. Arch. Ztg. XXVII, p. 21 ss, tab. 16, 1—3; Hermes XXII, 
p. 460. 

cum hanc deam pincernae munere fungi solere picturis supra 
tractatis satis mihi demonstrasse videar. De duobus aliis hujus 
generis ectypis infra melius erit agere tractato quodam proximi 
generis exemplo. 

Sequitur nunc ut de Iridis simulacris loquar quibus arti- 
fices totam deae figuram effingere studuerint. Quorum primum 
profert Barker, Cilicia or Lares and Penates p. 177. Dea ex 
argilla facta alis instructa est atque manibus super caput tenet 
sertum quo arcum Iridis fictorem imitari voluisse Barker 
sumpsit. Sed dubito num recte. Mea enim sententia totus 
figurae habitus Victoriae accommodatissimus est, quam deam 
effictam esse hoc opusculo dixerim. Alterum invenitur in 
collectione Borgiana (Hirt, Myth. Bilderb. p. 93); hoc Iridis 
simulacrum ex aere factum alatum est et in humeris et in 
poplitibus. De tertio quod Helbig, Die offentl. Sammlungen 
in Rom n. 837 producit, propter operis mutilationes nihil certi 
dici potest Est femina de caelo delapsa, quae utrum Luna 
an Iris nominanda sit Helbig quoque 1. 1. dubitat. 

Praeterea nobis agendum est de Iridis simulacro quod in 
Parthenonis fastigio ad solis occasum vergente collocatum fuisse 
censendum est. Est enim inter Parthenonis mutilata simulacra 
fragmentum quoddam deae, cujus in scapulis excavatis alas 
insertas fuisse certissime potest colligi. Quod fragmentum ab 
omnibus fere fastigio ad orientem spectanti addictum *) primus 
ad alterum fastigium transposuit Matz, Goett. Gel. Anz. 1871, 
p. 1948 ff., cum Carreyanis nisus lineamentis hanc deam alatam 
post Neptuni currum collocaret. Tamen in eo erravit quod 
hanc deam habuit Victoriam, quae quin Minervae sit auriga 
dubium esse non potest 8 ). Eam Irida esse atque simul cum 
Mercurio a Jove esse demissam ut pronuntiaret ejus voluntatem, 
primus H. Brunn exposuit, Berichte der Miinch. Akad. 1874, 
p. 24, quocum Trendelenburg, Arch. Ztg. 1880, 1. supra 1. in 
universo consentit. Manifestum est, Iride alata hoc in fastigio 
collocata deam non alatam quae in altero fastigio Iridis nun- 
tiae partes agere solet, alio nomine notandam esse; itaque qui 
sententiae prolatae accesserunt, Welckerum secuti Oreithyiam 
illam nominaverunt. 

Qua cum imagine certaminis inter Minervam et Neptunum 

*) cf. Michaeli8, Parthenon, T. VI, J. 2 ) cf. Petersen, Kunst des 
Pheidias p. 168. 

facti cohaerent, ut jam supra indicavi, duo ectypa de quibus 
nunc extremo commentationis loco paucis disseram. Egit de 
illis Robert, Mitt. d. arch. Inst. z. Athen VII, p. 50. In priore 
ectypo quod Smyrnae conservatur virgo alata efficta est, quae 
post mensam collocata, a cujus partibus Minervam et Neptu- 
num posuit artifex, ex urna suffragia tollit. Agitur de victoriae 
judicio, quod non potest dubitari quiu ipsius Victoriae sit 
munus. In altero ectypo mutilato quod Romae in Villa Car- 
pegna conservatur eadem fere imago efficta est, quae eo tan- 
tum differt, quod pro Victoria virgo papilionis alis praedita 
judicis munus obit. Quam ob rem ii qui sicut Toelken et Jahn 
Irida hac forma effictam esse volunt, hanc virginem Irim esse 
contenderunt. Iam supra exposui, me usque adhuc non videre 
cur ab eorum starem partibus neque hoc commoveor ectypo 
ut sententiam commutem. Nam si totum ectypon accurate 
perspexerimus (tripertitum enim est sarcophagorum modo), 
nobis facile erit, virginem papilionis pinnis instructam recte 
interpretari. Media enim in parte Amorem videmus feminae 
sedenti, quam Venerem esse colligere nobis licet, similem urnam 
ferentem; itaque vix errabimus, si virginem hoc cum Amore 
conjunctam Psychen nominamus atque totam imaginem ita 
enucleamus ut ponamus, artificem principale illud propo- 
situm quod notum fuit atque nobis priore in ectypo con- 
servatum est, suum ipsius ingenium secutum in hunc modum 
mutasse. 

Haec habui quae dissererem de dea Iride a veterum arti- 
ficibus illustrata. Quae si perspexerimus, inveniemus eodem 
modo atque a scriptoribus etiam ab artificibus Irida esse 
tractatam. Homerus ejusque sectatores deam nostram certam 
effecerunt personam, nuntiam et comitem deorum — atque 
eadem forma atque natura nobis occurrit in Graecorum arti- 
ficum monumentis. Virgo alata, raro non alata, saepissime 
caduceo instructa, tunica, mitra, armillis exornata deorum 
jus8a exsequitur, maxime Jovis et Junonis, cujus propria ad- 
ministra posteriore tempore eodem modo quo apud poetas (cf. 
1. Callimachi supra 1.) facta esse videtur. Praeterea duabus 
in imaginibus florem manu tenet. Aliam praebet nostra dea 
speciem apud Romanos: sicut scriptores Romani deae Iridis 
cum arcu caelesti conjunctae naturam protulerunt, ita arti- 
fices quoque Romani hanc Iridis naturam exprimere studue- 

runt. Iris non solum est administra deorum in monumentis Ro- 
manis, sed etiam dea pluvia vel aeria. In primis praedicandum 
est, nullo i n bujusmodi monumento eam esse caduceo instructam. 
Nonnumquam denotatur veste arcuata qua arcum caelestem 
reddere volunt artifices; manifesto autem talis significatur dea 
in illo thorace Augusti, de quo supra egi, ubi Iris hirnea in- 
structa cum Aurora antecedit Solem. 

Vita. 

Natus sum Carolus Friederichs anno 1864 a. d. III Idus 
Martias Hannoverae. Fidei addictus sum evangelicae. Vere 
anni 1883 testimonio maturitatis instructus Gottingam me 
contuli ut philologicis studiis operam darem. Docuerunt me 
viri doctissimi Baumann, Bruns, Dilthey, Fick, Goedeke, Heyne, 
G. E. Miiller, Sauppe, Volquardsen, Wieseler, v. Wilaraowitz- 
Mollendorf. Per sex menses fui sodalis seminarii philologici, 
per bis sex menses seminarii, in quo praecepta dantur de arte 
educandi, per duo annos seminarii archaeologici. Omnibus 
illis viris qui me docuerunt summas gratias ago, inprimis 
Wieselero, quem semper inveni benignissimum fautorem. 

